open-index/open-wikipedia-markdown huggingface dataset:
Peter Lawrence

**Peter Lawrence** (født 11. september 1921 i Lancashire, død 21. desember 1987 i Sydney) var en britiskfødt australsk antropolog og pioner i studiene av melanesiske religioner.

Lawrence studerte ved University of Cambridge og derfra mottok han sin doktorgrad etter endt militærtjeneste i Royal Navy under den andre verdenskrig da han blant annet var utstasjonert i Papua Ny-Guinea. Lawrence holdt forskjellige undervisningsstillinger ved Australian National University (1948–1957), den australske School of Pacific Administration (fra 1957), University of Western Australia (1960–1963), Universitetet i Queensland (1966–1970) og ved Universitetet i Sydney (1963-1965 og igjen fra 1970-1986). 

## Priser (utvalg)
* 2007 – Fyrsten av Asturias' pris for naturvitenskap og teknologi
* 1994 – Darwinmedaljen

## Referanser
Rudolf Buchheim

**Rudolf Buchheim** (født 1. mars 1820 i Bautzen, død 25. desember 1879) var en tysk farmakolog.

I 1845 ble Buchheim tildelt sin doktorgrad fra Universitetet i Leipzig, og snart begynte han som professor ved Universitetet i Dorpat (Tartu). Mens han var professor ved Dorpat skapte han den første farmakologiske institutt ved dette universitetet. I 1867 ble Buchheim ansatt som professor i farmakologi og toksikologi ved Universitetet i Giessen. Buchheim blir mest husket for hans pionerarbeid innenfor eksperimentell farmakologi.

## Referanser
Francisco Bolívar Zapata

**Francisco Bolívar Zapata** (født i mars 1948 i Mexico by) er en meksikansk biokjemiker og professor.

Etter å ha blitt tildelt sin doktorgrad i biokjemi ved Universidad Nacional Autónoma de México (UNAM), ble Zapata medlem av forskningssenteret for genmodifisering og bioteknologi (nå kjent som Institutt for bioteknologi) ved samme universitet. Zapata foretok flere studier angående molekylærbiologi og bioteknologi og han ble en av de viktigste forskerne som arbeidet med utviklingen av nye teknikker for bruk og karakterisering av genetisk materiale i celler.

Bolívar Zapata har vært medlem av flere fagkomiteer i regi av internasjonale organisasjoner som f.eks. UNESCO og WHO. Han har gjennom sin lange karriere publisert over hundre artikler og bøker om forskjellige kjemiske emner.

Zapata ble tildelt Fyrsten av Asturias' pris for naturvitenskap og teknologi i 1991.

## Referanser
Carlyle Hotel

**Carlyle Hotel**, også kjent som **The Carlyle**, er et hotell og leilighetskompleks med adresse 35 East 76th Street på hjørnet av Madison Avenue i New York. Hotellet er oppkalt etter forfatteren Thomas Carlyle. Det åpnet i 1930 og er holdt i art deco-stil. 

Hotellet er blant annet kjent som tilholdssted for Woody Allens dixielandorkester. 

## Referanser


## Eksterne lenker
*
Guer

**Guer** er en kommune i departementet Morbihan i regionen Bretagne nordvest i Frankrike.

Guer er kjent for militærleiren Coëtquidan, som blant annet huser krigsskolen École spéciale militaire de Saint-Cyr.

## Befolkningsutvikling
***Antall innbyggere i kommunen Guer***

## Referanser


## Eksterne lenker
* 
* Kommunedata INSEE
Shuji Nakamura

**Shuji Nakamura** (født 22. mai 1954 i Ikata i Ehime i Japan) er professor ved College of Engineering som er en del av University of California i Santa Barbara (UCSB). Nakamura ble uteksaminert fra universitetet i Tokushima i 1977 med en grad i elektronikk, og han oppnådde en mastergrad i det samme faget to år senere, etter at han sluttet seg til Nichia Corporation som er basert i Tokushima. Han forlot Nichia Corporation i 1999 og han tok opp en stilling som professor i elektronikk ved University of California, Santa Barbara i California.

Nakamura ble tildelt nobelprisen i fysikk i 2014 sammen med Isamu Akasaki og Hiroshi Amano «for oppfinnelsen av effektive blå lysdioder som har muliggjort lyssterke og energisparende hvite lysskilder»

## Referanser


## Eksterne lenker
* 
* 
*
Silvio Zavala

**Silvio Zavala** (1909–2014) var en meksikansk historiker, forfatter og pioner innen studiene av Mexicos offentlige institusjoner og deres historie.

Zavala studerte ved Universitetet i Madrid, der han ble tildelt en doktorgrad. Han begynte sin profesjonelle karriere i Spania i senteret for historiske studier i Madrid. Han ble medlem av meksikanske Colegio Nacional fra 6. januar 1947. Han var også medlem av det meksikanske språkakademiet og det meksikanske historieakademiet. Han mottok Vasco de Quiroga-medaljen i 1986. Han fungerte som Mexicos ambassadør til Frankrike mellom 1966 og 1975. Han skrev over seksti bøker og to hundre og femti artikler til forskjellige aviser. 

I 1993 ble Zavala tildelt utmerkelsen Fyrsten av Asturias' pris for samfunnsvitenskap.

## Referanser
Chiaki Mukai

**Chiaki Mukai** (født 6. mai 1952 i Tatebayashi, Gunma i Japan) er en japansk lege og astronaut for Japan Aerospace Exploration Agency (JAXA).

Mukai var den første japanske kvinne i verdensrommet, og var den første japanske borger til å gjennomføre to reiser i verdensrommet. Hennes første romferd var om sommeren 1994 og den andre romferden ble gjennomført i 1998. Totalt har Mukai tilbrakt 23 dager i verdensrommet. Mukai ble valgt til å være astronaut for det japanske nasjonale romorganisasjonen NASDA (som nå heter JAXA) i 1985. Før dette var Mukai ansatt som assisterende professor ved Institutt for kirurgi ved Keio University, det eldste universitetet i Japan.

## Referanser
Paul Wertico

**Paul Wertico** (født 1953) er en amerikansk jazztrommeslager fra Chicago, Illinois. Fra 1983 og frem til 2001 var han fast trommeslager for jazzgruppen Pat Metheny Group, der han sammen med resten av den kjente kvartetten i gruppen (Pat Metheny, Lyle Mays og Steve Rodby) vant flere Grammypriser for sine utgivelser.

## Referanser


## Eksterne lenker
* 
*
Manuel Elkin Patarroyo

**Manuel Elkin Patarroyo** (1946–2025) var en patolog fra Colombia.

Patarroyo står bak verdens første syntetiske vaksine mot malaria, en sykdom som overføres via mygg og som hvert år rammer millioner av mennesker i tropiske og subtropiske områder, inkludert deler av Amerika, Asia og Afrika. Vaksinen hans ble evaluert gjennom kliniske studier utført av WHO i Gambia, Tanzania og Thailand, og hadde blandede resultater. Til tross for den relativt lange prøveperioden og det store antall studier som ble utført, er det fremdeles ikke kjent hvordan akkurat denne vaksinen gir immunitet mot malaria.

Patarroyo studerte medisin ved National University of Colombia, der han fikk et stipend til å studere ved Yale University, og senere fikk han en doktorgrad ved Rockefeller University i New York.

## Referanser
Arturo Sandoval

**Arturo Sandoval** (født 6. november 1949 i Artemisa) er en cubanskfødt trompetist og pianist. Han ble amerikansk statsborger i 1998.

Sandoval har vunnet Grammy-prisen tre ganger: i 1979 for *Irakere* sammen med det cubanske bandet Irakere, og som soloartist i 1994 og 1998 for henholdsvis *Danzón* og *Hot House*. 

I 2013 ble Sandoval tildelt Presidentens frihetsmedalje.

## Diskografi
* 1976 – *Havana* – med David Amram
* 1977 – *New York* – med David Amram
* 1978 – *The Best of Irakere* – Irakere
* 1979 – *Irakere* – Irakere
* 1981 – *Turi*
* 1982 – *To a Finland Station* – med Dizzy Gillespie
* 1982 – *Arturo Sandoval*
* 1983 – *Breaking the Sound Barrier*
* 1986 – *No Problem*
* 1986 – *Arturo Sandoval EN CONCIERTO VOL.1*
* 1986 – *Arturo Sandoval EN CONCIERTO VOL.2*
* 1987 – *Tumbaito*
* 1988 – *Straight Ahead*
* 1989 – *Classics*
* 1990 – *Live at the Royal Festival Hall 1989* – med Dizzy Gillespie
* 1991 – *Flight to Freedom*
* 1992 – *I Remember Clifford*
* 1993 – *Dreams Come True*
* 1993 – *Danzón (Dance On)*
* 1993 – *Passion* – med Regina Belle
* 1994 – *Cubano*
* 1995 – *Arturo Sandoval y el Tren Latino*
* 1995 – *Concerto*
* 1995 – *Arturo Sandoval & The Latin Train*
* 1996 – *Double Talk* – med Ed Calle
* 1996 – *Swingin*
* 1997 – *Just Music*
* 1998 – *Hot House*
* 1999 – *Americana*
* 1999 – *Sunset Harbor* – med Ed Calle
* 1999 – *Los Elefantes* – Arturo Sandoval & Wynton Marsalis
* 2000 – *Ronnie Scott's Jazz House*
* 2000 – *For Love or Country: The Arturo Sandoval Story* – Soundtrack
* 2001 – *Piedras Y Flores* – Amaury Gutiérrez
* 2001 – *L.A. Meetings*
* 2001 – *Swingin' For The Fences* – Gordon Goodwin's Big Phat Band
* 2002 – *My Passion for the Piano*
* 2003 – *From Havana With Love*
* 2003 – *Trumpet Evolution*
* 2005 – *Live at the Blue Note*
* 2005 – *Journey to Chateau de la Fuente*
* 2007 – *Rumba Palace*
* 2007 – *Arturo Sandoval & the Latin Jazz Orchestra*
* 2009 –   Medvirket i Aventuras album "The Last" 
* 2010 – *A Time for Love*

## Trivia
Rollen som Arturo Sandoval i storfilmen *For Love or Country: The Arturo Sandoval Story* ble gestaltet av Andy García.

## Referanser


## Eksterne lenker
* 
* 
* 
*
Lingeklubben

**Lingeklubben** var en forening for personer som tjenestegjorde i Kompani Linge under andre verdenskrig. Foreningen ble etablert 14. oktober 1947. Dens første formann var Svein Blindheim. Lingeklubben ble nedlagt i 2007, da det etter hvert ble færre gjenlevende krigsveteraner.

## Referanser
Jacinto Convit

**Jacinto Convit** (født 11. september 1913 i Caracas i Venezuela, død 12. mai 2014) var en venezuelansk vitenskapsmann.  

I 1988 ble Convit nominert til Nobelprisen i fysiologi eller medisin, fordi han utviklet en vaksine for å bekjempe lepra, ved å kombinere en vaksine for tuberkulose med Mycobacterium Leprae. Den 7. juni 2010 kunngjorde flere venezuelanske aviser at den vellykkede forskningen til Convit av en ny vaksine for kreft som skal bekjempe kreft i tykktarm, mage og brystkreft.

Convit ble i 1987 tildelt utmerkelsen Fyrsten av Asturias' pris for naturvitenskap og teknologi sammen med Pablo Rudomín.

## Referanser
Pablo Serrano

**Pablo Serrano** (født 10. mars 1908 i Crivillén, Teruel-provinsen i Spania, død 26. november 1985 i Madrid) var en spansk abstrakt skulptør. Serrano står bak mange skulpturelle prosjekter. Serrano ble tildelt utmerkelsen González Kritikerprisen og han ble Fyrsten av Asturias' pris for kunst. Pablo Serrano døde i Madrid den 26. november 1985 da han var 77 år gammel. I 1994 ble et museum i Zaragoza offisielt åpnet til minne om Pablo Serrano.

## Referanser
Beth Willis

**Beth Willis** (født 1978) er en britisk TV-produsent som også har jobbet som manusforfatter på *[[Agatha Christie's Poirot]]* og *[[The Amazing Mrs Pritchard]]*.

Hun er produsent for BBCs dramaserie *[[Ashes to Ashes]]* og er ansvarlig produsent (sammen med Steven Moffat og Piers Wenger) av den femte sesongen av *[[Doctor Who]]* (sendt 2010).

Hun er barnebarnet til den avdøde Lord Ted Willis, Baron Willis.

Hun ble utdannet i Blackheath, på Blackheath High Junior School og siden ved Dulwich, Sør-London på James Allen's Girls' School.

## Referanser


## Eksterne lenker
*
Coorg

**Coorg** eller **Kodago** er en tidligere stat i det sørvestlige India. Området lå under Vijayanagarariket og kom under kontroll av Mysore, men fra 1600-tallet utgjorde Coorg et eget kongedømme under et dynasti av hinduistiske herskere. Dynastiet styrte staten fram til 1834, da rajaen ble styrtet av britiske Ostindiakompaniet. Kompaniet overtok styret av området og da det ble avviklet av britiske myndigheter i 1858, ble Coorg en provins i Britisk India. Provinsen hadde i 1901 en befolkning på . Arealet var på  km2.

Coorg ble i 1950 en delstat i India. Den hadde en befolkning på  i folketellingen i 1951. Coorg ble slått sammen med delstaten Mysore som følge av States Reorganisation Act i 1956. Området er nå en del av delstaten Karnataka, der det utgjør distriktet Kodagu.

## Referanser


## Eksterne lenker
* «Coorg», *Imperial Gazetteer of India*, bd. 11, Oxford: Clarendon Press,  1908, s. 3
Pedro Duque

**Pedro Duque** (født 14. mars 1963) er en spansk astronaut og veteran fra to romferder. Han ble i juni 2018 forsknings-, innovasjons- og universitetsminister i regjeringen ledet av statsminister Pedro Sánchez.

Duque har utdannelse i Aeronautical Engineering fra Universidad Politecnica de Madrid (UPM), og ble uteksaminert i 1986. 

Han arbeidet for GMV og for Den europeiske romfartsorganisasjon (ESA) i seks år før han ble tatt ut til astronautprogrammet i 1992. Duque gjennomgikk opplæring både i Russland og i USA. Hans første romferd var på et spesialistoppdrag ombord på romfergen STS-95, hvor Duque hadde tilsyn med de eksperimentelle moduler. I oktober 2003 var Duque med på en ekspedisjon til Den internasjonale romstasjonen, og oppholdt seg da på stasjonen i ti dager. ESA døpte denne ekspedisjonen til Misión Cervantes.

Fra 2004 til 2006 deltok Duque i et samarbeid med sitt gamle fakultet ved UPM, Escuela Tecnica Superior de Ingenieros Aeronáuticos.

## Referanser


## Eksterne lenker
* 
* 
*
Saifuddin Kitchlew

**Saifuddin Kitchlew** (født 15. januar 1888 i Punjab, død 9. oktober 1963) var en indisk frihetskjemper, advokat og en indisk-muslim nasjonalistisk leder. 

Han var en politiker fra Kongresspartiet. Han var medlem av Punjab Pradesh Congress Committee (Punjab PCC). Han blir husket for hans protester i Punjab etter gjennomføringen av Rowlatt-loven i mars 1919. Kitchlew ble tildelt Lenin fredspris i 1952. Kitchlew gikk på Islamia High School i Amritsar, og fikk senere han en bachelor-grad fra det anerkjente Cambridge University i England, og en doktorgrad fra et tysk universitet, før han begynte å praktisere som advokat i India. Da han kom tilbake til India og startet advokatpraksis i Amritsar, og Kitchlew snart i kontakt med den anerkjente frihetsforkjemperen Mahatma Gandhi og flere andre som kjempet for Indias løsrivelse og uavhengighet fra Storbritannia. Kitchlew ble arrestert sammen med Mahatma Gandhi og flere andre frihetsforkjempere etter å ha ledet protestaksjoner i Punjab i 1919.

For å protestere mot arrestasjonen av disse kjente frihetsforkjemperne, hadde flere indere avholdt et offentlig møte og samlet seg ved Jallianwala Bagh, da den britiske generalen Reginald Dyer og hans soldater skjøt nådeløst mot ubevæpnede og sivile indere. Hundrevis av sivile ble drept, og enda flere hundre ble alvorlig skadet under ildgivingen. Dette var det verste tilfellet av sivil massakre siden det indiske opprøret i 1857 og denne aksjonen rystet nasjonen, og store opptøyer brøt ut over hele Punjab. Kitchlew steg i gradene innenfor Kongresspartiet. Kithclew var også en av grunnleggerne av Naujawan Bharat Sabha (Indian Youth Congress), som samlet hundretusener av studenter og unge indere av nasjonalistiske årsaker. Han var også medlem av stiftelsen Komiteen av Jamia Millia Islamia, som møttes 29. oktober 1920 og førte til stiftelsen av Jamia Millia Islamia University. 

Gjennom 1930-tallet fortsatte kampene mellom indere som ville ha en indisk uavhengighet og de britiske styrkene. Kitchlew deltok i flere av disse protest-aksjonene og ble gjentatte ganger arrestert på grunn av dette, og til sammen tilbrakte han fjorten år bak murene før India ble uavhengig fra Storbritannia. I 1947 motsatte Kitchlew seg kraftig i 1947 av delingen av India og Pakistan. Kitchlew flyttet til Delhi etter at huset han ble brent ned til under flere kraftige opptøyer i 1947, deretter brukte han resten av hans levetid jobbet med å øke de politiske og diplomatiske forbindelser med Sovjetunionen, og han ble tildelt Lenin fredspris i 1952. Kitchlew døde den 9. oktober 1963, da han var 75 år gammel.

## Referanser
Nawang Gombu

**Nawang Gombu** (født i 1936 i Minzu i Tibet, død 24. april 2011 i Darjeeling) var en sherpa og profesjonell fjellklatrer.

I 1953 var han det yngste medlemmet i ekspedisjonen der Edmund Hillary og Tenzing Norgay som de første lykkes i å nå toppen av Mount Everest. I 1965 ble Gombu den første mannen i verden som besteg Mount Everest to ganger. Dette var en rekord som holdt i nesten 20 år. 

Nawang Gombu nådde toppen av Saser Kangri II i 1955, Frey Peak i 1960, Nanda Devi i  1964, Mont Blanc i 1966, Mount Rainier i 1973, Mount McKinley i 1978, Kanchenjunga i 1989, og besteg også Sakang Peak, Cho Oyu, Koktgang og Ratong.

Gombu var nevø av Tenzing Norgay. Han etterfulgte i 1976 sin onkel som leder for Himalayan Mountaineering Institute.

## Hedersbevisninger og utmerkelser
Gombu mottok utmerkelsene Padma Bhusan, Padma Shri og Arjuna Award og ble i 1986 tildelt utmerkelsen Tenzing Norgay Award Lifetime Achievement Award av indiske myndigheter. Han var også innehaver av Dronning Elizabeth IIs kroningsmedalje.

## Referanser


## Eksterne lenker
* Nekrolog, *The Guardian*
Olayinka Koso-Thomas

**Olayinka Koso-Thomas** (født i 1937 i Abeokuta, Nigeria) er en nigeriansk-født lege som arbeider i Sierra Leone. Hun er kjent på internasjonalt nivå for sin innsats for å avskaffe omskjæring av jenter og kvinner.

Hun studerte medisin ved University of Leeds og University of California, Berkeley og har siden hatt praksis i Sierra Leone.

I 1987 ga hun ut boken *The Circumcision of Women: A Strategy for Eradication* på det britiske forlaget Zed Books.

## Utmerkelser
I 1998 ble hun tildelt den spanske utmerkelsen Fyrstinnen av Asturias' pris for internasjonalt samarbeid for sin kamp for å forhindre omskjæring av kvinner/jenter og for sitt mangeårige arbeid for menneskerettighetene for kvinnene som bor i fattige land.

I 2015 ble hun æresdoktor ved Universidad Nacional Autónoma de México.

## Familie
Koso-Thomas er gift. Hennes eneste datter døde av kreft i 2020.

## Referanser
Carlos Bousoño

**Carlos Bousoño** (født 9. mai 1923 i Boal, Asturias, død 24. oktober 2015) var en spansk dikter, forfatter og litteraturkritiker.

Da Bousoño var to år gammel, flyttet familien til Oviedo og han flyttet til Madrid da han var nitten år gammel for å begynne å studere hos Central University, derfra ble han uteksaminert i 1946, han fullførte sin mastergrad fra dette universitetet i 1949. Bousoño var den første til å skrive en masteroppgave om en levende forfatter, Vicente Aleixandre. Hans lidenskap for poesi, sammen med sin intelligens og nysgjerrighet, hjalp ham til å gjøre en tidlig innpass i en verden av litterær teori.

Bousoño ble i løpet av få år anerkjent som tolker av spansk litteratur og en innflytelsesrik litteraturkritiker. Bousoño underviste i spansk litteratur ved flere amerikanske universiteter, deriblant Wellesley, Smith, Vanderbilt, Middlebury, og New York University. Bousoño ble valgt til lektor i Stilistikk ved universitetet i Madrid, hvor han fremdeles er ansatt som professor emeritus. I sin bok Épocas literarias y evolución (Litterære ganger og evolusjon), analyserer Bousoño historiens litterære aldre og deres tilhørende bevegelser og evolusjon. Han har også studert utviklingen av metaforiske uttrykk, fra klassiske eksempler til de mer komplekse surrealistiske metaforer.

## Referanser
Harbhajan Singh

**Harbhajan Singh** (punjabi: ਹਰਭਜਨ ਸਿੰਘ, født 3. juli 1980 i Jalandhar i Punjab) er en indisk cricketspiller. Han er spesialistbowler, og spiller for Mumbai Indians og det indiske landslaget.

Harbhajan gjorde sin debut i test cricket mot Australia i 1998. Han spiller til daglig for Punjabs delstatslag og for Mumbai (siden 2008), og har også vært innom engelske Surrey County Cricket Club.

Han har kallenavnet *Bhajji* i indisk media, og *The Turbanator* i engelskspråklig media.

Han ble hedret med den indiske utmerkelsen Padma Shri for sin sportslige innsats.  
## Eksterne lenker
*
Cameron Daddo

**Cameron Daddo** (født 7. mars 1965) er en australsk skuespiller, musiker og programleder.

Han er bror til Andrew Daddo og Lochie Daddo som også er kjente australske skuespillere. Cameron Daddo kom i oppmerksomhetens søkelys for australske TV-seere som vert på Barne-TV. Hans første store gjennombrudd som skuespiller kom da han fikk en fast rolle som fotograf i Melrose Place sin spin-off serie Models Inc. Cameron har en rolle i TV-serien The Mentalist i sesong tre i episode 17 som ble sendt på amerikansk TV i mars 2011. Daddo giftet seg med den australske modellen Alison Brahe i 1991, og de fikk tre barn sammen Lotus, River Tru og Bodhi Faith.

## Referanser


## Eksterne lenker
* 
* 
*
Sara Ulrik

**Sara Birgitte Ulrik**, døpt **Tscherning** (født 9. juli 1855 på Ørholm i Lundtofte ved København, død 22. mai 1916 i København), var en dansk blomstermaler.

Hun var datter av politikeren Anton Frederik Tscherning og hans ektefelle Eleonore og søster av Anthonie Christensen.

Ulrik lærte å male av sin mor og stilte ut noen blomsterbilder som *Sara Tscherning* i 1876. Hun malte også i den ville naturen, noe som var usedvanlig dengang. 

Den 17. januar 1879 giftet hun seg med kretslege . Også etter at hun giftet seg fortsatte hun å male, men hun stilte ikke lenger ut. 

Hun er begravet på Bispebjerg kirkegård.

## Referanser


## Kilder
* 

## Eksterne lenker
*
Venezuelas sentralbank

**Venezuelas sentralbank** (spansk: *Banco Central de Venezuela*, BCV) er sentralbanken i Venezuela. Dens konstitusjonelle status og selvstendighet er nedfelt i landets grunnlov fra 1999. De har hovedkontor i Caracas, og har siden 1977 også hatt et kontor i Maracaibo.

## Historie
Opprettelsen av Venezuelas sentralbank skjedde som et resultat av politiske, sosiale og økonomiske endringer i Venezuela og verden for øvrig på 1930-tallet. To viktige faktorene var starten av andre verdenskrig og diskusjonene rundt hvilken retning Venezuela skulle velge etter at general Juan Vicente Gómez ble tvunget til å gå av etter 27 års styring. Den nye regjeringen vedtok en ny nasjonal plan som kaltes «Februarprogrammet», og en del av denne planen var å opprette en sentralbank. Den 8. september 1939, under regjeringen til president Eleazar López Contreras ble loven som vedtok etableringen av en sentralbank vedtatt. Banken startet sin virksomhet i oktober 1940, og 1. januar 1941 ble Jesús Herrera Mendoza *president* i banken. 

Etableringen av sentralbanken foregikk ikke uten komplikasjoner. Etableringen betydde at gull og sedler utstedt av bankene Bank of Venezuela, Banco Mercantil y Agricola, Banco de Maracaibo, Maracaibo Banco Comercial, Banco Venezolano de Crédito og Banco Caracas skulle overdras, men de to sistnevnte nektet å overgi sitt gull, og ble saksøkt av BCV som vant rettstvisten i 1956. Pengesedlene til de to bankene ble brent, og gullet ble overført til sentralbanken. I tillegg var det konservative krefter i landet som så etableringen av en sentralbank som en risiko for høy inflasjon, og en fare for at offentlige utgifter skulle øke ukontrollert. Det ble også påstått at etableringen var grunnlovsstridig, noe som ikke fikk gjennomslag. 

Banken ble imidlertid etablert, og fikk enerett på utstedelse av penger i Venezuela. Sentralbankloven er endret flere ganger gjennom bankens levetid; i 1943, 1960, 1974, 1983, 1984, 1987, 1992 og 2001. 

## Målsetting og oppgaver
Bankens hovedmålsettinger er prisstabilitet, og å opprettholde verdien til landets valuta.

Dens hovedoppgaver er:
# Formulere og utøve landets pengepolitikk
# Delta i formuleringen og utøvelsen av landets valutapolitikk
# Regulere pengemengden og rentenivået 
# Regulere valutamengden og sørge for riktig likviditet i finansnæringen
# Forvalte landets valutareserver
# Delta i, overvåke og regulere valutamarkedet
# Sørge for et fungerende betalingssystem
# Eksklusiv enerett til å utstede landets valuta
# Være rådgiver for landets myndigheter
# Representere landet i IMF, i tråd med sentralbankloven
# Regulere og utføre operasjoner i gullmarkedet
# Samle og publisere økonomisk statistikk 
# Utføre andre oppgaver og tjenester som loven tilsier

## Sentralbanksjef
Sentralbanksjef (*«Presidente»*) pr juni 2022 er Calixto Ortega Sánchez. Han ble utnevnt i juni 2018, og erstattet da Ramón Lobo, som hadde hatt denne stillingen siden oktober 2017.

Sentralbanksjefen utnevnes av landets president, og må godkjennes av nasjonalforsamlingen. Stillingen tildeles for en seksårsperiode.

## Se også
*Liste over verdens sentralbanker

## Referanser


## Eksterne lenker
*
Walter Frederick Morrison

**Walter Frederick «Fred» Morrison** (født 23. januar 1920 i Richfield i Utah, død 9. februar 2010 i Monroe i Louisiana) var en amerikansk oppfinner og gründer. Han er kjent som oppfinneren av frisbeen.

Under den andre verdenskrig var Morrison pilot og fløy Thunderbolt over Italia. Han ble skutt ned og satt i 48 dager som krigsfange i Stalag 13. 

Etter krigen utarbeidet han sammen med Warren Franscioni den flygende platen *Whirlo-Way*, som etter oppmerksomheten omkring UFOer på 1950-tallet ble omdøpt til *Flyin-Saucer*.  Morrison la i 1955 til en dypere kant og skapte dermed *Pluto Platter*, som ble solgt til et leketøyfirma. I 1959 registrerte Morrison navnet *frisbee*. 

Morrison og hans kone, Lu Nei Morrison, hadde tre barn sammen. Kona Lu døde i 1987. Selv døde han i sitt hjem i en alder av 90 år den 9. februar 2010.

## Referanser
Eugène Jansson

**Eugène Fredrik Jansson** (1862–1915) var en svensk kunstner.

Jansson lagde flere store landskapsmalerier med stockholmsmotiv, ofte i kvelds- eller nattestemning, holdt i en gjennomgående blå fargetone. Han omtales derfor ofte som **blåmaleren**. Han lar gjerne lange rader av gatelykter bli reflektert i vannet. Senere gikk han over til å male kraftige, nakne mannlige skikkelser, som soler seg på badehusbrygger eller som driver turn. Disse lerretene utmerker seg med en frisk og solfylt stemning, med nøye studier av det anatomiske.

Jansson tilhørte, sammen med blant andre Carl Larsson, Ernst Josephson, Karl Nordström, Nils Kreuger, Richard Bergh med flere de såkalte Opponenterna, og han ble også medlem av Konstnärsförbundet. Han utdannet seg mest på egen hånd, men han gikk en kort tid på Konstakademien og studerte også for Edvard Perséus.

Jansson er representert i Nationalmuseum, Göteborgs konstmuseum, Waldemarsudde og Thielska galleriet.

## Billedgalleri

Fil:Jansson1.jpg|«Nocturne» fra 1900. Olje på lerret, 136 x 151 cm, tilhører Göteborgs konstmuseum.
Fil:Eugène Jansson Hornsgatan Thielska 141.tif|«Hornsgatan» 1902. Olje på lerret, 130 x 160 cm. Thielska galleriet.
Fil:Sunrise over the Rooftops. Motif from Stockholm (Eugène Jansson) - Nationalmuseum - 18872.tif|«Soluppgång över taken. Motiv från Stockholm» 1903. Olje på lerret, 150 x 210 cm. Nasjonalmuséet i Stockholm.
Fil:Jansson, Eugène Fredrik (1862-1915) - Lifting Weights with One Arm, - 2 -1914-.jpg|«Pressning av stång på en arm II» 1914. Olje på lerret, 238,50 x 199 cm. The Leicester Galleries.


## Referanser

 
 
 
 


## Eksterne lenker
* 
* Eugène Janssons målning ''Flottans badhus (Svanhopp)'' (1907; Thielska galleriet
Nina Temple

**Nina Temple** (født 21. april 1956) var den siste generalsekretæren for Communist Party of Great Britain frem til dette partiet ble oppløst i 1991.

Temple ble født inn i en kommunistisk familie og hun ble medlem i den britiske Young Communist League da hun var tretten år gammel, senere deltok hun i protestaksjoner i Londons gater mot Vietnamkrigen.

Temple har en grad i materialteknologi fra Imperial College i London.

På slutten av 1970-tallet ble hun utnevnt til generalsekretær i det kommunistiske ungdomsforbundet i Storbritannia og hun ble medlem av det britiske kommunistpartiet i 1979, og deretter medlem av en kommunistisk komité i januar 1982.

Den 14. januar 1990 ble hun valgt til det britiske kommunistpartiets første kvinnelige leder. Hun etterfulgte Gordon McLennan, som hadde sittet som leder i 14 år. I desember 1990 vedtok partiet å fjerne marxismen fra partiprogrammet, og å tilføye programposter som ville gi partiet en «grønn profil». Samtidig ble det foreslått å endre partinavnet;  Temple støttet da forslaget om å døpe om partiet til "Rødt parti". Partiet hadde rundt 6000&nbsp;medlemmer i 1990; på det meste hadde medlemstallet vært oppe i 40&nbsp;000. I april 1991 vedtok partiets delegater å endre partinavnet til The Democratic Left («Det demokratiske venstre»). I 1999 ble The Democratic Left til tenketanken New Politics Network, som Nina Temple var direktør for frem til 2004.

## Privatliv
Temple har to barn; en datter født i 1987 og en sønn født i 1989.

Temple ble alvorlig syk med Parkinsons sykdom i 2000. Hun utdannet seg til veileder ved Gestalt Centre i Old Street, og i september 2003 grunnla hun Sing For Joy, et kor bestående av mennesker som sliter med forskjellige kroniske degenerative sykdommer.

## Referanser
Lili Damita

**Lili Damita** (født **Liliane Marie-Madeleine Carré** 10. juli 1904 i Blaye i Frankrike, død 21. mars 1994) var en fransk skuespillerinne som spilte i 33 filmer mellom 1922 og 1937. 

## Liv og virke
### Bakgrunn
Hun ble utdannet ved forskjellige klostre og på ballettskoler i flere europeiske land, deriblant i Frankrike, Spania og Portugal. Da hun var fjorten år gammel ble hun innskrevet som danser ved Opera de Paris. 

### Karriere
I en alder av 16 år begynte hun å opptre i flere populære konserter blant annet ved Revue på Casino de Paris i Frankrike. Hennes første filmer ble filmatisert i Frankrike før hun flyttet til USA og hun opptrådte i flere filmer i Hollywood.

Hun har også arbeidet som fotomodell og hun dukket opp i flere stumfilmer før hun ble tilbudt sin første store hovedrolle i filmen *Das Spielzeug von Paris* fra 1925 under ledelse av den ungarskfødte regissøren Michael Curtiz, som hun giftet seg med i 1925. Paret ble skilt ett år senere. Denne filmen var en umiddelbar suksess, og Michael Curtiz regisserte henne i to senere filmer, begge fra 1926. 

I 1928, etter en invitasjon fra Samuel Goldwyn dro Damita til Hollywood og hun gjorde sin amerikanske film-debut i en film med tittelen *The Rescue*. Damita ble leid ut til ulike filmstudioer, og hun opptrådte sammen med stjerner som Gary Cooper, Maurice Chevalier, Laurence Olivier, Cary Grant og James Cagney. Hennes filmer inkluderer suksesser som *[[Kamphaner i kjærlighet]]* (1929), *The Bridge of San Luis Rey* (1929) og *[[Natten er vår]]* (1932). 

I 1935 giftet hun seg med sin andre ektemann, Errol Flynn, som hun hadde en sønn sammen med, Sean Leslie Flynn (født i 1941). Etter ekteskapet pensjonerte hun seg fra TV-skjermen. Ekteparet skilte lag i 1942. Mens han bodde i Palm Beach i Florida, giftet Damita seg for tredje gang med Allen Loomis fra Iowa. 

Under Vietnamkrigen arbeidet hennes sønn Sean Flynn som frilans fotojournalist som hadde en kontrakt med Time Magazine da han og journalist Dana Stone forsvant på oppdrag sør for Phnom Penh i Kambodsja den 6. april 1970. 

Selv Damita brukte enormt mye penger å søke etter sønnen, ble han aldri funnet igjen, og i 1984 ble Sean Leslie Flynn erklært offisielt død. DNA-testing ble utført og ble gjort flere tiår fremover på personer som kunne tenkes å være Flynn. Men resultater kom alltid tilbake negative. 

Lili Damita døde av Alzheimers sykdom i Palm Beach i 1994, 89 år gammel, og hun ble gravlagt i Oakland Cemetery i Fort Dodge i Iowa. Dette var hennes tredje ektemanns hjemby.

## Filmografi (utvalg)
* 1926 – *[[Den gyldne sommerfugl]]*
* 1928 – *[[Alle mænds avgud]]*
* 1928 – *[[Eventyrersken]]*
* 1929 – *[[Kamphaner i kjærlighet]]*
* 1932 – *[[En time med deg]]* 
* 1932 – *[[Natten er vår]]*
* 1932 – *[[Fyrstikk-kongen]]*
* 1934 – *[[En mann bortført]]*
* 1935 – *[[Brewsters millioner (1935)|Brewsters millioner]]*

## Referanser


## Litteratur
* Kay Weniger: *Das große Personenlexikon des Films*. Band 2, Berlin 2001, S. 267 f.

## Eksterne lenker
*
Gongjing

**Gongjing** (kinesisk: 贡井区, pinyin: *Gòngjǐng Qū*) er et bydistrikt i byprefekturet Zigong i provinsen Sichuan i Folkerepublikken Kina. Det har ert areal på 417,63 km² og teller 295.000 innbyggere (2005). 

## Eksterne lenker
* Infoside
Rasim Delić

**Rasim Delić** (født 4. februar 1949, død 16. april 2010 i Sarajevo) var stabssjef for hæren i Republikken Bosnia-Hercegovina. 

Rasim var opprinnelig en karriere-offiser i den jugoslaviske hæren, men forlot hæren da Jugoslavia ble oppløst. Han begynte sin militære karriere i den jugoslaviske folkehæren (JNA) den 1. oktober 1967. Kort tid senere fikk han en plass ved militærakademiet for landstyrker, hvor han fullførte sine studier den 31. juli 1971. Fra 1971 til 1985 tjenestegjorde han i en artilleri-avdeling tilhørende JNA som var basert i Sarajevo, og fra oktober 1980 til september 1984 var Rasim kommandant i denne folkehæren. 

Fra september 1984 til august 1985, var Rasim stabssjef og nestkommanderende i et artilleri-regiment. Mellom august 1985 og juli 1990, med unntak av et avbrudd på cirka elleve måneder i 1988 og 1989 da han gikk på stabsskolen, var Rasim sjef for hans eget artilleri-regiment. Den 22. desember 1987 ble Rasim forfremmet til graden oberstløytnant. Delics største militære bragd var å hindre kollaps av regjeringshæren i andre halvdel av 1993. Noe som ga pusterom for fredsforhandlinger, orkestrert av den amerikanske administrasjonen. Dette endte med en konflikt med bosniske kroater i mars 1994. Delic pensjonerte seg fra militæret i 2000. Delic begynte ved Sarajevo University i desember 2004 og han var involvert i enkelte non-profitt organisasjoner.

Delic ble siktet for krigsforbrytelser av Den internasjonale krigsforbryterdomstol i Haag og han ble dømt til tre års fengsel i denne domstolen. Den 8. juni 1993, samme dag som Delic ble utnevnt til kommandør skal den bosniske hæren ha fengslet 200 kroatiske soldater som overga seg etter kamper i og rundt landsbyen Maline. Krigsfangene skal ha bli tvunget til å gå flere mil før de ble myrdet. Allerede tilfangetatte fiender som satt i en fangeleir skal også ha blitt torturert, voldtatt og ble holdt fanget under forferdelige forhold. Ifølge aktor i den internasjonale domstolen i Haag skal Delic ha blitt informert om disse forbrytelsene, men han skal ikke ha gjort noe for å hindre dette eller straffe dem som var skyldige for at slike hendelser fant sted. Delic sa seg ikke skyldig noe av det han var mistenkt for.

## Referanser
Eggedeler

**Eggedeler** (eller **eggdeler**) er et kjøkkenredskap man benytter for å dele egg i gunstige, tynne skiver. Disse kan så bli konsumert på en brødskive. For å bruke eggedeleren må man først hardkoke et egg, skrelle det for så å putte det i den spesialdesignede «eggegropen» før man langsomt fører metallstrengene nedover egget helt til det er delt.

## Kilder
*  æggedeler i Den Store Danske Encyklopædi
Megan Burns

**Megan Burns** (født 25. juni 1986 i Liverpool, England) også under navnet Betty Curse, er en britisk musiker og prisvinnende skuespiller. 

Da hun var tre år gammel, forlot faren både Megan og moren hennes. Da hun var elleve år gammel sendte hennes bestemor henne til en teater-kurs. Derfra fikk hun en rolle i filmen Liam fra 2000. Burns ble tildelt Marcello Mastroianni-prisen under Filmfestivalen i Venezia for hennes prestasjoner i denne filmen. Burns hadde også en rolle i filmen 28 Days Later i 2002, der hun spilte karakteren Hannah, en av de overlevende etter katastrofen. Burns begynte som musiker og hennes første singel ble utgitt 29. mai 2006. Hennes første album Her Lies ble utgitt 31. oktober 2006 via iTunes. CD-versjonen, Here Lies ble utgitt i april 2007.

## Referanser


## Eksterne lenker
* 
*
Ricky West

**Ricky West** (født **Richard Charles Westwood** 7. mai 1943 i Dagenham i Essex) er vokalist i gruppen The Tremeloes.

Ricky West var hovedvokalist på «Silence is Golden», en sang som ble valgt for å benytte hans falsett. Singelen ble utgitt i 1967, og var gruppens største hit.
Piers Wenger

**Piers Wenger** (født 29. juni 1972) er en britisk TV-produsent som har vært Head of Drama ved BBC Wales siden januar 2009. Hans arbeid inkluderer det BAFTA-vinnende Victoria Wood-dramaet *[[Housewife, 49]]* og 2007 versjonen av Noel Streatfeilds roman *[[Ballet Shoes (roman)|Ballet Shoes]]*.

I januar 2009 overtok Wenger for Julie Gardner som Head of Drama for BBC Wales etter et års samarbeid med henne. I juli 2009 tok han over rollen som ansvarlig produsent for *[[Doctor Who]]* mens dramaet gikk inn i 2010 sesongens produksjon, og tok en sentral rolle i å finne Matt Smith som Den ellevte Doktoren. Han er også kreditert som ansvarlig produsent av spin-off serien *[[The Sarah Jane Adventures]]* gjennom sesong tre.

## Produksjoner
### Produsent
* *[[Housewife, 49]]* (2006)
* *[[Ballet Shoes (film)|Ballet Shoes]]* (2007)

### Ansvarlig produsent
* *[[The Sarah Jane Adventures]]* (2009)
* *[[Doctor Who]]* (2010–)
* *[[Upstairs, Downstairs]]* (2010)
* *[[Eric and Ernie]]* (2011)

## Referanser


## Eksterne lenker
* 
* Lonely hearts, *[[The Observer]]*, 13. februar 2005
Laurinska huset

**Laurinska huset**, også kalt **Mälarpalatset**,  ligger i  Bellmansgatan 4-6 på Södermalm i Stockholm, høyt opp på Mariaberget. Huset med røde teglfasader i hollandsk renessanse med det dominerende hjørnetårnet er tegnet av Valfrid Karlson og ble innviet i 1891. 

I *Illustrerad Tidning* samme år ble det «palassliknende privathuset» berømmet for sine ekte og enkle materialer og sin harmoniske sammensetning. Bygget innholdet over 120 rom fordelt på hovedsakelig fire- til seksromsleiligheter.

Navnet stammer fra den første eieren, kunsthistorikeren og pedagogen Carl Gustaf Laurin. Han flyttet inn i 1892 og bodde der til han døde i 1942. Hans hjem i hjørnetårnet med strålende utsikt over Riddarfjärden var i første del av 1900-tallet et populært samlingssted for Stockholms kulturelite. Naboer var blant andre kunstnervennene Hanna og Georg Pauli. Hanna Paulis berømte maleri *Vännerna* med Ellen Key i sentrum ble malt i parets leilighet.

Blant andre personer som har bodd der, kan nevnes operasangeren Martin Öhman, kunstneren Hilding Linnqvist, skuespilleren  Åke Grönberg, musikerne Putte Wickman og Rune Öfwerman. I nyere tid har Olle Wästberg, Eva Dahlgren og Efva Attling bodd i denne historiske bygningen.

## Bilder

File:Laurinska huset, portal, fotograferad 2012-02-19..JPG|Skulpturer i sandstein rundt portalen mot Bellmansgatan.
File:Laurinska huset, portaldetalj 2, fotograferad 2012-02-19..JPG|Flirende maskaron.
File:Laurinska huset, portaldetalj 1, fotograferad 2012-02-19..JPG|Søylekapitel med ansikt.
File:Friends (Hanna Pauli) - Nationalmuseum - 18727.tif|Hanna Paulis *Vännerna*


## Referanser


## Eksterne lenker
*
Carl Gustaf Laurin

**Carl Gustaf Laurin** (født 19. september 1868 i Stockholm, død 31. mars 1940) var en svensk forfatter, kunsthistoriker, og pedagog. 

Laurin studerte i Uppsala fra 1888 til 1890. Mellom 1893 og 1894 var han virksom i forlaget P.A. Norstedt & Söner. I 1893 giftet han seg med Johan Tore Petrés sønnedatter Gunilla Malvina Petre. Han engasjerte seg i å oppfostre fortrinnsvis ungdommens smak og kjærlighet til kunsten. En gren av denne virksomheten var foreningen som han stiftet i 1897, *Föreningen för skolors prydande med konstverk*, senere kalt *Konsten i skolan*. En annen gren var *Föreningen för Stockholms prydande med konstverk*. 

Som foreleser og lærer i kunsthistorie var Laurin uuttrettelig. Han utgav blant annet brosjyren *Konsten i skolan och konsten i hemmet* (1899), en populær kortfattet *Konsthistoria* (1900, 4. opplag 1909) samt teksten til praktverket *Taflor från fyra århundraden i koppartryck * (1905).

Carl Gustaf Laurin bodde i det såkalte *[[Laurinska huset]]* ved Bastugatan på Mariaberget i Stockholm. Han hadde sitt hjem i tårnet med utsikt over hele byen, det ble et samlingspunkt for den stockholmske kunsteliten.

## Referanser
Jan Lasowski

**Jan Lasowski** (født 1917 i Sośnica ved Lviv, død 16. mai 2011 i Crépy-en-Valois) var en polsk soldat fra andre verdenskrig. Han utmerket seg i slaget om Narvik i 1940 og ble tildelt Krigskorset med sverd for sin innsats.

## Bakgrunn
Lasowski vokste opp i en landsby ved Lviv, som da tilhørte Polen. I 1938 fikk han arbeid på en gård i Frankrike. Da andre verdenskrig brøt ut med Tysklands og Sovjetunionens okkupasjon av Polen i september 1939 meldte han seg først til fransk tjeneste, men ble sendt videre til avdelingen den polske regjeringen satte opp i Frankrike. Han gjennomgikk trening i Coëtquidan i Bretagne og ble i mars 1940 overført til Den selvstendige Podhalebrigaden.

## Slaget om Narvik
Etter det tyske angrepet på Norge 9. april 1940 ble det bestemt å sette avdelingen inn i en alliert operasjon for å møte den tyske invasjonen. Den 20. april 1940 ble Lasowskis avdeling skipet ut fra Brest og sendt til Norge via Skottland. Lasowskis avdeling ble satt inn i Ankenesfjellet ved Narvik. Under en framrykning i slaget om Narvik 28. mars 1940 ble han skutt i hodet og tapte synet.

Kampinnsatsen hans ble lagt merke til. Da Lasowski i desember 1940 ble tildelt den polske Ordenen Virtuti Militari av general Władysław Sikorski, nådde nyheten førstesiden av *The Canberra Times* i Australia. I norsk statsråd 20. mars 1942 ble Lasowski og elleve andre medlemmer av Den selvstendige Podhalebrigaden hedret med det norske Krigskorset med sverd.

Fra Narvik ble Lasowski evakuert til Storbritannia, der han fikk opplæring som snekker og ble værende til krigens slutt. I 1946 ble han gjenforent med sin polske kone i Frankrike og ble fransk statsborger.

## Utmerkelser
I tillegg til Krigskorset mottok Lasowski flere andre utmerkelser. Han ble i 1952 utnevnt til ridder av Æreslegionen og i 1991 forfremmet til offiser. I 1995 ble Lasowski tildelt den norske Deltagermedaljen.

## Referanser


## Eksterne lenker
* Foto i samlingene til Imperial War Museums
Janusz Iliński

**Janusz Iliński** (født 14. november 1899, død 16. juni 1961 i Paris) var en polsk greve, diplomat og offiser. Han kjempet i andre verdenskrig og deltok i slaget om Narvik der han utmerket seg på en slik måte at han ble tildelt det norske Krigskorset med sverd. Etter verdenskrigen ble han hotelldirektør i USA.
 
## Bakgrunn
Iliński var født inn i en adelsslekt. Han fikk sin utdannelse ved militærakademiet i Polen og ved krigsskolen i École supérieure de guerre i Paris. Han tjenestegjorde som assisterende militærattaché i Frankrike og som militærattaché i Canada.

## Andre verdenskrig
Etter utbruddet av andre verdenskrig, der Polen ble okkupert av Tyskland og Sovjetunionen, deltok Iliński i oppbyggingen av polske styrker i eksil i Storbritannia og Frankrike. Etter det tyske angrepet på Norge i april 1940 ble Den selvstendige Podhalebrigaden sendt sammen med franske og britiske styrker for å motstå invasjonen. Oberstløytnant Iliński deltok her som stabssjef og liaisonoffiser.

I slaget om Narvik gjorde han seg bemerket for sin innsats: «Under Podhale-Chasseurenes selvstendige brigades kampe i Norge i mai og juni 1940 viste han personlig mot og koldblodighet. Under angrepet på Narvik var Oberstløytnant Ilinski i første linje forbindelsesoffiser mellem det polske infanteri og den brittiske flåtes artilleri. Han utførte sine opdrag til det siste under de tyske avdelingers ild og sendte rapporter om fiendens stilling med fare for å bli tatt til fange. Under de vanskelige forhold viste han koldblodighet og opmuntret ved sitt exempel offiserer og soldater.» På bakgrunn av denne innstillingen ble han i norsk statsråd 20. mars 1942 tildelt Krigskorset med sverd. Innstillingen kom i stand etter initiativ fra generalmajor Carl Gustav Fleischer.
 
Senere i krigen steg han i gradene til oberst og var sjef for den polske militærmisjonen ved det allierte hovedkvarteret i Europa.

## Forretningsmann i USA
Etter verdenskrigens slutt flyttet Iliński til USA og fikk statsborgerskap der. Han gikk inn i eiendomsbransjen og arbeidet først som hotell- og eiendomsforvalter i Washington, D.C.. Han var også inne på eiersiden i eiendomsselskaper. Iliński var styreleder og direktør ved Carlyle Hotel i New York.  
 
Iliński var gift med motedesigneren Fira Benenson.

## Utmerkelser
I tillegg til det norske Krigskorset mottok han den polske Ordenen Virtuti Militari, var ridder av Æreslegionen, mottok Order of the British Empire og ble tildelt Bronze Star og Frihetsmedaljen.
 
## Referanser
Pustegränd

**Pustegränd** er et smug på Södermalm i Stockholm. Pustegränd leder fra Söder Mälarstrand opp til Hornsgatspuckeln ved Hornsgatan og er ca. 130 meter lang. Den siste biten opp til består av trapper.

Pustegränd fikk sitt navn i 1946, tidligere het den *Ragvaldsgatan* eller *Ragwalds Backe*. Den eldte kjente betegnelsen er *Ragwaldzgatun* fra 1670. Sannsynligvis var det Ragvald Larsson som i 1635 var såkalt rotemästare for brannvakten i området, som gav gaten sitt navn. Men allerede i 1967 forekom også navnet *Pwste gränden*, og navnet er av samme karakter som to tidligere navn på Brännkyrkagatan,, *Besvärsgatan* og *Besvärsbacken*.

Etter midten av 1800-tallet forsvant navnet Pustegränd igjen til fordel for Ragvaldsgatan som fremdeles finnes igjen sør for Sankt Paulsgatan. Trappene som fører ned mot Riddarfjärden het den gang *Ragvaldstrappor* eller *Ragvaldstrapporna*, og nede ved vannet fantes det i 1733 på Petrus Tillæus' kart en stor brygge som gikk rett ut i vannet. På begynnelsen av 1800-tallet ble dette området kalt *Ragvalds bro*, og navnet var i bruk inn på 1930-tallet, til tross for at bryggen hadde forsvunnet for lenge siden.

## Kilder
* *Stockhollms gatunavn*, 1986

## Eksterne lenker
*
Wasyl Cykwas

** Wasyl Cykwas** senere **William Campbell** (født 1914, død juli 2004 i Glasgow) var en polsk-ukrainsk soldat under andre verdenskrig. Han utmerket seg i slaget om Narvik og ble tildelt det norske Krigskorset med sverd for sin innsats og Virtuti Militari.

## Bakgrunn
Cykwas ble født av ukrainske foreldre i en landsby sørvest for Lviv. Området var en del av Det habsburgske imperium og tilfalt Polen etter at dette gikk i oppløsning. I 1937 søkte han til Frankrike for å finne arbeid. Da andre verdenskrig brøt ut med Tysklands og Sovjetunionens okkupasjon av Polen i september 1939 meldte han seg til tjeneste for den polske regjeringen, som var i eksil i Angers i Frankrike. Han fikk militær opplæring i Coëtquidan i Bretagne og ble overført til Den selvstendige Podhalebrigaden.

## Slaget om Narvik
Etter det tyske angrepet på Norge 9. april 1940 ble det bestemt å sende Cykwas' avdeling nordover, som en del av det allierte forsøket på å motstå invasjonen. Avdelingen ble, som det av det fransk-polske ekspedisjonskorps, skipet ut fra Brest og sendt via Skottland til Norge, der den 9. mai ble landsatt ved Harstad. Etter få dager ble den sendt til Narvik. Under slaget om Narvik gjorde Cykwas seg bemerket i kampene på Ankenesfjellet. Patruljen han deltok i falt i bakhold, men Cykwas reddet situasjonen ved å kaste håndgranater mot de tyske angriperne. I kampen ble Cykwas skadet i foten. Han ble evakuert til Storbritannia og fortsatte, tross skaden, sin tjeneste i de polske avdelingene i Skottland.

## Landgangen i Normandie
Under den allierte landgangen i Normandie i juni 1944 tjenestegjorde Cykwas i 3. Infanteribrigade i 1. polske panserdivisjon. Han deltok i frigjøringen av Frankrike, deretter av  Belgia og Nederland, for så å delta i erobringen av Tyskland. I april 1945 ble han overført til stabseskadronen i 1. Polske Korps. Han forble i tjeneste i Tyskland til han i april 1947 vendte tilbake til Storbritannia. I desember samme år ble han dimittert.

## Etter verdenskrigen
De politiske omveltningene etter verdenskrigen gjorde det umulig for Cykwas å vende tilbake til sitt hjemsted i Ukraina, som nå var blitt en del av Sovjetunionen. Han bosatte seg i Skottland og skiftet navn til William Campbell.

Han ble også tildelt Deltagermedaljen.

## Referanser
№ 76 Squadron RAF

**№ 76 Squadron RAF** var en skvadron underlagt Royal Air Force. Den ble operativ som jagerskvadron under første verdenskrig. Like etter utbruddet av annen verdenskrig ble den oppsatt med bombefly, og fløy hele krigen under 4. gruppe i Bomber Command. I mai 1945 ble hele 4. gruppe overført til Transport Command, og 76 Squadron begynte å fly Dakota IV. Etter å vært nedlagt siden 1960, da skvadronen igjen fløy bombefly, ble 76 gjenopprettet i 2007 med Short Tucano som en treningsskvadron for navigatører. I mai 2011 ble skvadronen igjen deaktivert som en følge av budsjettnedskjæringer i det britiske forsvaret.

## Personell ved 76 Squadron med artikkel på Wikipedia
*Fridtjov Sæverud Giørtz
*Gunnar Halle
*Carl Ludvig Larsen
*Knut Lindaas
*Eirik Sandberg
*Kåre Stenwig
*Hallvard Vikholt
*Per Waaler

## Litteratur
*Chorley, W.F. *To See the Dawn Breaking*
*Giørtz, Fridtjov Sæverud *En krigsflyvers dagbok*. Wings forlag, 2000. ISBN 82-992194-5-0
*Larsen, Carl Ludvig. *Gjennom ild og vann for frihet – via Berlin og Normandie*. ISBN 82-995570-0-3
*Stenwig, Kåre (2000). *Vi bombet Nazi-Tyskland – en debriefing*, Danor forlag, 2000, ISBN 978-8291117591
Jonathan Byrd

**Jonathan Currie Byrd** (født 1978) er en amerikansk profesjonell golfspiller som spiller på PGA-touren, der han har 5 seire. 

Byrd ble profesjonell i 2000. I sin første sesong på PGA-touren, vant han Buick Challenge, og ble kåret til Årets nykommer (PGA Tour Rookie of the Year). 

## Meritter
### Seire på PGA-touren
* 2011 Hyundai Tournament of Champions
* 2010 Justin Timberlake Shriners Hospitals for Children Open
* 2007 John Deere Classic
* 2004 B.C. Open
* 2002 Buick Challenge

## Eksterne lenker
*